Polițiștii din cadrul Biroului Rutier au surprins în trafic, un bărbat, de 32 de ani, din Târgoviște, în timp ce ar fi condus un autoturism pe bulevardul Unirii, în municipiu, deși s-ar fi aflat sub influența unor substanțe interzise.
În urma testării cu aparatul din dotare, au reieșit indicii cu privire la posibila prezență a substanțelor psihoactive.
Menționăm că aceasta nu reprezintă probă în cadrul dosarului penal, persoana fiind condusă la o unitate medicală, pentru recoltarea de probe biologice, în vederea stabilirii cu exactitate a consumului unor substanțe interzise.
În cauză, polițiștii au întocmit un dosar penal pentru săvârșirea infracțiunii de conducerea unui vehicul sub influența alcoolului sau a altor substanțe.